《调官毕寄苏四》
宋代·周孚

十年卧江汉，一旦别衡茆。圣泽沾肤寸，微材愧斗筲。

明廷看丹沾，幽壑忆神蛟。弱岁虚游涣，今年彊战殽。

当渠触锋矢，赖子续弦胶。膏馥虽资甫，酸寒未改郊。

简书行自缚，松桂不胜嘲。岂止惭聱叟，尤深笑石交。

名驹犹伏枥，病鹤反离巢。叹息幽贞吉，吾今负此爻。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。